stanford-oval/wikipedia huggingface dataset:
วิทยาลัยเทคโนโลยีและอุตสาหกรรมการต่อเรือพระนครศรีอยุธยา สถาบันการอาชีวศึกษาภาคกลาง ๑

| --- | --- |
ชื่อย่อ: ayship
คติพจน์: ตรงเวลา ต้องรู้หน้าที่ ฝีมือต้องเยี่ยม เปี่ยมคุณธรรม
ประเภท: รัฐบาล - วิทยาลัยชื่อดัง สังกัด สถาบันการอาชีวศึกษาภาคกลาง ๑
สถาปนา: พ.ศ. 2523  
ที่ตั้ง: เลขที่ 25  หมู่ 2 ตำบลหัวรอ อำเภอพระนครศรีอยุธยา จังหวัดพระนครศรีอยุธยา 13000
เว็บไซต์: ต่อเรือรุ่นใหญ่พระนครศรีอยุธยา
วิทยาลัยเทคโนโลยีและอุตสาหกรรมการต่อเรือพระนครศรีอยุธยา (อังกฤษ: Ayutthaya ShipBoatbuiding Industrial and Technology College) เป็นวิทยาลัยด้านอุตสาหกรรมเรือ อันดับ 1 ใน 3 ของประเทศไทย และหน่วยงานหนึ่งในสถาบันการอาชีวศึกษาภาคกลาง ๑ ในกำกับสำนักงานคณะกรรมการการอาชีวศึกษา กระทรวงศึกษาธิการ เปิดทำการเรียนการสอนระดับประกาศนียบัตรวิชาชีพชั้นสูง (ปวส.)  และประกาศนียบัตรวิชาชีพ (ปวช.) ตั้งอยู่ที่อำเภอพระนครศรีอยุธยา จังหวัดพระนครศรีอยุธยา
ประวัติ

วิทยาลัยเทคโนโลยีและอุตสาหกรรมการต่อเรือพระนครศรีอยุธยา แรกเริ่มจัดตั้งขึ้นเมื่อปี  พ.ศ. 2482 โดยกระทรวงศึกษาธิการ ณ บริเวณพระตำหนักเพนียดคล้องช้าง ตำบลสวนพริก อำเภอกรุงเก่า จังหวัดพระนครศรีอยุธยา ใช้ชื่อว่าโรงเรียนหัตถกรรมพระนครศรีอยุธยา
ในปี  พ.ศ. 2489 โรงเรียนนี้ได้ ถูกแยกเป็นโรงเรียนช่างปั้นและโรงเรียนช่างต่อเรือ ในส่วนของโรงเรียนช่างปั้น ได้ย้ายขึ้นมาอยู่ในเกาะเมืองและพัฒนาเป็นวิทยาลัยเทคนิคพระนครศรีอยุธยา ในปัจจุบันส่วนที่เป็นโรงเรียนช่างต่อเรือได้ย้ายไปอยู่บนเกาะลอยบริเวณพระตำหนักสะพานเกลือ ตำบลหัวรอ  บนเนื้อที่  19  ไร่  2  งาน  และใช้ชื่อว่าโรงเรียนช่างต่อเรือพระนครศรีอยุธยาเปิดสอนการต่อเรือพื้นเมืองเป็นหลัก  และเพิ่มสาขาวิชาที่  เกี่ยวข้องเรื่อยมา
ต่อมาในปี 2519 มีประกาศของกระทรวงศึกษาธิการให้รวมกับโรงเรียนการช่างสตรีและโรงเรียนการช่างพระนครศรีอยุธยา แล้วใช้ชื่อเดียวกัน คือ วิทยาลัยอาชีวศึกษาพระนครศรีอยุธยา
ต่อมาในปี 2521 กระทรวงศึกษาธิการมีประกาศแยกวิทยาลัยอาชีวศึกษาออกเป็นสองวิทยาลัย คือ วิทยาลัยเทคนิคพระนครศรีอยุธยา และวิทยาลัยอาชีวศึกษาพระนครศรีอยุธยา โดยให้ส่วนที่เป็นช่างต่อเรือรวมอยู่กับวิทยาลัยเทคนิค
จนกระทั่งในปี พ.ศ. 2523  ได้แยกตัวออกมาเป็นวิทยาลัยการต่อเรือพระนครศรีอยุธยาและในปี พ.ศ. 2539 ได้เปลี่ยนชื่อเป็นวิทยาลัยเทคโนโลยีและอุตสาหกรรมการต่อเรือพระนครศรีอยุธยา พร้อมกับการเปิดสอนสาขาวิชาอื่นๆ เพิ่มเติมจากเดิมที่มีเพียงสาขาช่างต่อเรือเพียงอย่างเดียว
หลักสูตรที่เปิดสอน

วิทยาลัยเทคโนโลยีและอุตสาหกรรมการต่อเรือพระนครศรีอยุธยา เปิดสอนระดับประกาศนียบัตรวิชาชีพชั้นสูง (ปวส.)  และประกาศนียบัตรวิชาชีพ (ปวช.)
| --- | --- |
 หลักสูตรประกาศนียบัตรวิชาชีพ การก่อสร้าง  การต่อเรือ  เครื่องกล  เครื่องมือกลและซ่อมบำรุง  พณิชยการ  ไฟฟ้าและอิเล็กทรอนิกส์  โลหะการ:  หลักสูตรปรกาศนียบีตรวิชาชีพชั้นสูง การก่อสร้าง  การจัดการโลจิสติกส์  เครื่องกล  เทคนิคการผลิต  ไฟฟ้ากำลัง  อิเล็กทรอนิกส์  อุตสาหกรรมการต่อเรือ  อุตสาหกรรมเครื่องเรือนและตกแต่งภายใน
วิทยาสัตว์ลึกลับ

แม่แบบ:Paranormal
วิทยาสัตว์ลึกลับ หรือ วิทยาสัตว์ประหลาด (อังกฤษ: Cryptozoology; มาจากภาษากรีก κρυπτός, (kryptos), "ซ่อนเร้น" รวมกับคำว่า สัตววิทยา อันหมายถึง "การศึกษาสัตว์ที่ซ่อนเร้น") เป็นศาสตร์ชนิดหนึ่ง ที่ศึกษาเกี่ยวกับสัตว์ที่ยังไม่เป็นที่รู้จักกันในทางวิทยาศาสตร์ หรือสัตว์ประหลาด อาทิ บิ๊กฟุต, ชูปาคาบรา
ศาสตร์แขนงนี้ได้ถูกบัญญัติขึ้นโดย แบร์นาร์ด อูเวลมงส์ นักชีววิทยาชาวเบลเยียม จนได้รับการยกย่องว่าเป็น "บิดาแห่งวิทยาสัตว์ลึกลับ"

วิทยาสัตว์ลึกลับ ได้มีผู้ที่ศึกษาศาสตร์ทางด้านนี้อย่างจริงจัง มีนักวิทยาศาสตร์หลายคนที่มีชื่อเสียงทางด้านนี้ อาทิ คาร์ล ชูเกอร์ ชาวอังกฤษ, รอย แมคคัล และลอเรน โคลแมน ชาวอเมริกัน เป็นต้น  จนมีการก่อตั้งขึ้นเป็น สมาคมวิทยาสัตว์ลึกลับนานาชาติ (International society of Cryptozoology, ตัวย่อ: ISC) ขึ้นในปี  ค.ศ. 1982 มีสำนักงานใหญ่ที่เมืองทูซอน รัฐแอริโซนา สหรัฐอเมริกา  โดยทุกปีสมาคมจัดการประชุมใหญ่เพื่อให้สมาชิกแลกเปลี่ยนความรู้และยังมีการจัดส่งคณะออกสำรวจค้นหาสัตว์ลึกลับจากทั่วโลกเป็นประจำ เช่น การทดสอบดีเอ็นเอของเยติ เป็นต้น
อย่างไรก็ดี ได้มีการวิจารณ์ว่า วิทยาสัตว์ลึกลับเป็นศาสตร์ที่ไม่ได้รับการยอมรับจากนักวิทยาศาสตร์อย่างแท้จริง และไม่ยอมรับให้เป็นแขนงหนึ่งของสัตววิทยา โดยถือเป็นวิทยาศาสตร์เทียม ด้วยหลายอย่างมิได้ใช้ระเบียบวิธีทางวิทยาศาสตร์ แต่สำหรับผู้ที่ศึกษาศาสตร์ทางด้านนี้กลับมีความเชื่อมั่น ด้วยมีการค้นพบสัตว์หลายชนิดที่โลกไม่รู้จักหรือคิดว่าสูญพันธุ์ไปแล้วหลายอย่าง เช่น ปลาซีลาแคนท์ ที่แอฟริกา, ซาวลา ที่เวียดนาม เป็นต้น
แหล่งข้อมูลอื่น

เว็บไซต์ของสมาคมวิทยาสัตว์ลึกลับนานาชาติ (อังกฤษ)
วิทยาลัยสันตพล

| --- | --- |

ชื่อย่อ: วสพ. / STU
คติพจน์: เพราะที่นี่...เราสร้างความสำเร็จจากความสุข
ประเภท: สถาบันอุดมศึกษาเอกชน
สถาปนา: 1 กรกฎาคม พ.ศ. 2541 (26 ปี)
นายกสภาฯ: พลเอกพิจิตร กุลละวณิชย์
อธิการบดี: กรรณิการ์ นันทโพธิเดช
ผู้ศึกษา: 1,005 คน (2566)
ที่ตั้ง: 299/1 ถนนอุดรธานี-สกลนคร  ตำบลหนองบัว  อำเภอเมืองอุดรธานี จังหวัดอุดรธานี 41000
สี: ████ สีน้ำเงิน สีทอง
เว็บไซต์: www.stu.ac.th
วิทยาลัยสันตพล (อังกฤษ: Santapol College) เป็นสถาบันอุดมศึกษาเอกชนในประเทศไทย ตั้งอยู่ที่จังหวัดอุดรธานี ก่อตั้งขึ้นเมื่อปี พ.ศ. 2541 จัดการเรียนการสอนในระดับปริญญาตรี ปริญญาโท และประกาศนียบัตรบัณฑิต
ประวัติ

วิทยาลัยสันตพล ได้รับการจัดตั้งขึ้นตามพระราชบัญญัติสถาบันอุดมศึกษาเอกชน เมื่อวันที่ 1 กรกฎาคม พ.ศ. 2541 และเปิดรับนักศึกษาครั้งแรกในวันที่ 1 พฤศจิกายน พ.ศ. 2541 หลักสูตรบริหารธุรกิจบัณฑิต ซึ่งเปิดสอน 3 สาขาวิชา คือ การบัญชี การตลาด และการจัดการ
ต่อมาในปี พ.ศ. 2542 ได้รับอนุมัติให้เปิดทำการสอนในสาขาวิชาคอมพิวเตอร์ธุรกิจอีกสาขาหนึ่ง จากนั้นในปี พ.ศ. 2546 วิทยาลัยสันตพล ได้เปิดทำการสอนในคณะนิติศาสตร์เพิ่มขึ้นอีกหนึ่งคณะ และเปิดทำการสอนในระดับปริญญาโท ตั้งแต่ปี พ.ศ. 2547 เป็นต้นมา
ต่อมาในปี พ.ศ. 2550 วิทยาลัยสันตพล ได้ขยายการจัดการศึกษาไปยังประเทศลาว โดยความร่วมมือกับวิทยาลัยรัตนบริหารธุรกิจแห่งประเทศลาว
คณะ

วิทยาลัยสันตพล 
เปิดทำการสอนในระดับปริญญาตรี 5 คณะ คือ
คณะนิติศาสตร์
สาขาวิชานิติศาสตร์
คณะบัญชี
สาขาวิชาการบัญชี
คณะบริหารธุรกิจ
สาขาวิชาการตลาด
สาขาวิชาคอมพิวเตอร์ธุรกิจ
สาขาวิชาการจัดการทรัพยากรบุคคล
คณะวิทยาศาสตร์และเทคโนโลยี
สาขาวิชาเทคโนโลยีมัลติมีเดียและแอนิเมชั่น
สาขาวิชาการจัดการอุตสาหกรรมและเทคโนโลยี
คณะศึกษาศาสตร์
สาขาวิชาธุรกิจศึกษา
สาขาวิชาการศึกษาปฐมวัย
สาขาวิชาภาษาไทย
ระดับปริญญา
บัณฑิตศึกษา
หลักสูตรประกาศนียบัตรบัณฑิต สาขาวิชาชีพครู
หลักสูตรบริหารธุรกิจมหาบัณฑิต โครงการความร่วมมือบริการทางวิชาการ
หลักสูตรศึกษาศาสตรมหาบัณฑิต
แหล่งข้อมูลอื่น

วิทยาลัยสันตพล
| ด ค กสถาบันอุดมศึกษาและอาชีวศึกษาในจังหวัดอุดรธานี |
| --- | --- | --- |
| มหาวิทยาลัยของรัฐ | ราชภัฏอุดรธานี  • ราชภัฏสวนสุนันทา ศูนย์อุดรธานี • การกีฬาแห่งชาติ วิทยาเขตอุดรธานี • มหาสารคาม ศูนย์อุดรธานี • บัณฑิตพัฒนบริหารศาสตร์ ศูนย์อุดรธานี • พระบรมราชชนก (วิทยาลัยพยาบาล) |  |
| มหาวิทยาลัยในกำกับของรัฐ | มจร.หนองคายศูนย์อุดรธานี |  |
| สถาบันอุดมศึกษาระบบเปิด | รามคำแหง สาขาอุดรธานี • มสธ. ศูนย์อุดรธานี |  |
| มหาวิทยาลัยเอกชน | ราชธานี วิทยาเขตอุดรธานี |  |
| วิทยาลัยเอกชน | สันตพล • พิชญบัณฑิต ศูนย์อุดรธานี |  |
| วิทยาลัยรัฐ (อาชีวศึกษา) | บริหารธุรกิจและการท่องเที่ยวอุดรธานี • สารพัดช่างอุดรธานี • การอาชีพหนองหาน • การอาชีพบ้านผือ • การอาชีพกุมภวาปี |  |
| วิทยาลัยเอกชน (อาชีวศึกษา) | ช่างกลอุดรธานี • เทคนิคพาณิชย์บ้านจั่น • เทคโนโลยีพณิชยการหนองหาน • เทคโนโลยีพณิชยการบ้านดุง • เทคโนโลยีพิชญบัณฑิต2 • เทคนิคพิชญบัณฑิต • เทคโนโลยีภูมิบัณฑิต • เทคโนโลยีรังสิโยภาส • เทคโนโลยีสันตพล • โปลีเทคนิคอุดรธานี • เทคโนอีสานเหนือ • เทคโนอีสานเหนือ2• โรงเรียนช่าลกลอุดรธานี • |  |
หมวดหมู่ • โครงการ • สถานีย่อย
วิทยาสัตว์เลื้อยคลานและสัตว์สะเทินน้ำสะเทินบก

วิทยาสัตว์เลื้อยคลานและสัตว์สะเทินน้ำสะเทินบก (อังกฤษ: Herpetology) เป็นสัตววิทยาแขนงหนึ่ง ที่ศึกษาโดยเฉพาะกับสัตว์เลื้อยคลานและสัตว์สะเทินน้ำสะเทินบก อาทิ เต่า, ตะพาบ, จระเข้, กิ้งก่า, จิ้งจก, ตุ๊กแก, งู, กบ, คางคก, ซาลาแมนเดอร์, ทัวทารา
โดยคำว่า "Herpetology" มาจากภาษากรีก คำว่า ἑρπήτόν (herpeton) หมายถึง "สัตว์ที่น่าขยะแขยง" และ λογία (logia) หมายถึง "ความรู้ หรือ การศึกษา" ซึ่งผู้ที่มีความสนใจหรือศึกษาศาสตร์ด้านนี้โดยเฉพาะเรียกว่า นักวิทยาสัตว์เลื้อยคลานและสัตว์สะเทินน้ำสะเทินบก
สำหรับ ผู้ที่จะเป็นนักวิทยาสัตว์เลื้อยคลานและสัตว์สะเทินน้ำสะเทินบกได้นั้นต้องมีภูมิหลังการศึกษาวิทยาศาสตร์และคณิตศาสตร์อย่างดีเยี่ยม มีสถาบันการศึกษาเพียงไม่กี่แห่งเท่านั้นที่เปิดสอนศาสตร์แขนงนี้
สำหรับในประเทศไทยแล้ว การเปิดสอนศาสตร์แขนงนี้ในสถาบันการศึกษาโดยตรงยังไม่มี แต่จะอยู่ในภาควิชาต่าง ๆ ที่เกี่ยวข้อง อาทิ ภาควิชาสัตววิทยา คณะวิทยาศาสตร์ มหาวิทยาลัยเกษตรศาสตร์ เป็นต้นและมีผู้นิยมชมชอบและเชี่ยวชาญอยู่จำนวนไม่น้อย เช่น ผู้ที่นิยมการเลี้ยงสัตว์แปลก ๆ หรือ ผู้ที่ทำงานด้านนี้ในทางวิชาการ อาทิ น.อ.(พิเศษ) วิโรจน์ นุตพันธุ์, จารุจินต์ นภีตะภัฏ, ธัญญา จั่นอาจ, วีรยุทธ์ เลาหะจินดา เป็นต้น
แหล่งข้อมูลอื่น

เว็บไซต์สมาคมวิทยาสัตว์เลื้อยคลานและสัตว์สะเทินน้ำสะเทินบกและมีนวิทยาแห่งสหรัฐอเมริกา
วิทยาลัยพุทธศาสนานานาชาติ

| --- | --- |

ชื่อย่อ: ว.พ.น. / IBC
คติพจน์: เต็มเปี่ยมไปด้วยคุณงามความดี
ประเภท: สถาบันอุดมศึกษาเอกชน
สถาปนา: 2 กุมภาพันธ์ พ.ศ. 2518 (49 ปี)
อธิการบดี: ศาสตราจารย์ ดร.ชาลส์ วิลเลเมน
ผู้ศึกษา: 132 คน (2565)
ที่ตั้ง: วิทยาเขตสะเดา  88 หมู่ 2 ถนนคลองแงะ-ควนสะตอ ตำบลทุ่งหมอ อำเภอสะเดา จังหวัดสงขลา 90240 ศูนย์การศึกษาโคราช  442/1 หมู่ 1 ตำบลเมืองปัก อำเภอปักธงชัย จังหวัดนครราชสีมา 30150
สี: ██████ สีน้ำเงิน สีขาว สีเหลือง
เว็บไซต์: http://ibc.ac.th
วิทยาลัยพุทธศาสนานานาชาติ (อังกฤษ: International Buddhist College) เป็นสถาบันอุดมศึกษาเอกชนในประเทศไทย ตั้งอยู่ที่อำเภอสะเดา จังหวัดสงขลา และมีศูนย์การศึกษาโคราชตั้งอยู่ที่อำเภอปักธงชัย จังหวัดนครราชสีมา ก่อตั้งขึ้นในประเทศไทยเมื่อปี พ.ศ. 2546 จัดการเรียนการสอนด้านพระพุทธศาสนาในเชิงลึกตามแนวคิดไม่แบ่งแยกนิกายในระบบนานาชาติ ทั้งในระดับปริญญาตรี ปริญญาโท และปริญญาเอก
ประวัติ

วิทยาลัยพุทธศาสนานานาชาติ กำเนิดขึ้นโดยแนวคิดของมูลนิธิกลิ่นเทียนธรรม ซึ่งได้ดำเนินการสอนภาษาอังกฤษสำหรับภิกษุสงฆ์ จนกระทั่งในปี พ.ศ. 2546 จึงได้มีการจัดตั้งวิทยาลัยพุทธศาสนานานาชาติขึ้น เพื่อให้เป็นศูนย์กลางของการจัดการศึกษาด้านพุทธศาสนศึกษาโดยไม่แบ่งแยกนิกาย โดยมี พระราชปริยัติกวี (สมจินต์ สมฺมาปญฺโญ) เป็นผู้อำนวยการรูปแรก
การจัดการเรียนการสอน

วิทยาลัยพุทธศาสนานานาชาติ จัดการเรียนการสอนในด้านพุทธศาสนาในระบบนานาชาติ ทั้งระดับปริญญาตรี ปริญญาโท และปริญญาเอก เปิดสอนหลักสูตรภาษาอังกฤษ และหลักสูตรภาษาจีน โดยนักศึกษาสามารถเลือกศึกษาหลักสูตรใดหลักสูตรหนึ่ง หรือทั้งสองหลักสูตรได้
นักศึกษาต้องมีความชำนาญทางด้านภาษาอังกฤษ หรือภาษาจีน จึงจะมีสิทธิเข้ารับการศึกษาในวิทยาลัย สำหรับนักศึกษาที่จะสำเร็จการศึกษาได้จะต้องผ่านการสอบโทเฟล โดยมีระดับคะแนน 550 คะแนนขึ้นไป
การจัดการเรียนการสอน > คุณสมบัติของผู้ที่จะเข้ารับการศึกษา

ระดับปริญญาตรี ต้องจบการศึกษาระดับมัธยมศึกษา หรือจบเปรียญธรรม 5 ประโยค หรือสามารถพูด สื่อสาร คล่องแคล่วทางด้านภาษาอังกฤษ และ ภาษาจีน, มีระดับคะแนนสอบโทเฟลที่ 550 ขึ้นไปหรือเทียบเท่า หรือ มีประสบการณ์การทำงานมาก่อน
ระดับปริญญาโท ต้องจบการศึกษาระดับปริญญาตรี มีผลคะแนนเฉลี่ย อยู่ในเกณฑ์ 2.75 หรือ เทียบเท่า หรือ สามารถพูด สื่อสาร คล่องแคล่วทางด้านภาษาอังกฤษ และ ภาษาจีน, มีระดับคะแนนสอบโทเฟลที่ 550 ขึ้นไปหรือเทียบเท่า หรือ มีประสบการณ์การทำงานมาก่อน
ระดับปริญญาเอก ต้องจบการศึกษาระดับปริญญาโท มีผลคะแนนเฉลี่ย อยู่ในเกณฑ์ 3.50 หรือ เทียบเท่า หรือ สามารถพูด สื่อสาร คล่องแคล่วทางด้านภาษาอังกฤษ และ ภาษาจีน, มีระดับคะแนนสอบโทเฟลที่ 550 ขึ้นไปหรือเทียบเท่า หรือ มีประสบการณ์การทำงานมาก่อน
แหล่งข้อมูลอื่น

วิทยาลัยพุทธศาสนานานาชาติ
| ด ค กสถาบันอุดมศึกษานานาชาติในประเทศไทย |
| --- | --- |
สถาบันอุดมศึกษาของรัฐ:  การบินนานาชาติ นครพนม  นานาชาติ นเรศวร  การศึกษานานาชาติ รามคำแหง 
สถาบันอุดมศึกษา  ในกำกับของรัฐ:  เกษตรศาสตร์ เกษตรเขตร้อน (นานาชาติ)  บริหารธุรกิจบัณฑิต (นานาชาติ)  บริหารธุรกิจบัณฑิต สาขาการตลาด (นานาชาติ)  ภาษาไทยเพื่อการสื่อสารสำหรับชาวต่างประเทศ (นานาชาติ)  การจัดการการท่องเที่ยวเชิงบูรณาการ (นานาชาติ)  เศรษฐศาสตร์การประกอบการ (นานาชาติ)  เศรษฐศาสตร์ (ภาษาอังกฤษ)  เคมีบูรณาการ (นานาชาติ)  วิทยาศาสตร์ชีวภาพและเทคโนโลยี (หลักสูตรนานาชาติ)  วิทยาการและเทคโนโลยีพอลิเมอร์ (นานาชาติ)  นวัตกรรมและเทคโนโลยีอุตสาหกรรมเกษตร (นานาชาติ)  นานาชาติ ขอนแก่น  จุฬาลงกรณ์ วิทยาศาสตร์สาธารณสุข  บัณฑิตบริหารธุรกิจศศินทร์  นานาชาติ ทักษิณ  นานาชาติ เทคโนโลยีพระจอมเกล้าเจ้าคุณทหารลาดกระบัง  นานาชาติ เทคโนโลยีพระจอมเกล้าพระนครเหนือ  ธรรมศาสตร์ นานาชาติปรีดี พนมยงค์  แพทยศาสตร์นานาชาติจุฬาภรณ์  เทคโนโลยีนานาชาติสิรินธร  นานาชาติ มหิดล  วลัยลักษณ์ ทันตแพทยศาสตร์นานาชาติ  สัตวแพทยศาสตร์อัครราชกุมารี  นานาชาติ  นานาชาติเพื่อศึกษาความยั่งยืน ศรีนครินทรวิโรฒ  นานาชาติ ศิลปากร  สงขลานครินทร์ นานาชาติหาดใหญ่  นานาชาติสุราษฎร์ธานี 
มหาวิทยาลัยราชภัฏ: นานาชาติ สวนสุนันทา
สถาบันอุดมศึกษาเอกชน:  กรุงเทพ  ธุรกิจบัณฑิตย์  นานาชาติเซนต์เทเรซา  นานาชาติแสตมฟอร์ด  นานาชาติเอเชีย-แปซิฟิก  พุทธศาสนานานาชาติ  รังสิต  นานาชาติ ศรีปทุม  บริติช ศรีปทุม  อัสสัมชัญ 
สถาบันอุดมศึกษาอิสระ:  เอไอที  ซีเอ็มเคแอล 
 รายชื่อ  หมวดหมู่  โครงการ  สถานีย่อย
วิทยาลัยเซนต์หลุยส์

| --- | --- |

ชื่อย่อ: ว.ซล. / SLC
คติพจน์: เมตตากรุณาอยู่ที่ใด พระเจ้าสถิตที่นั่น
ประเภท: สถาบันอุดมศึกษาเอกชน
สถาปนา: 1 มิถุนายน พ.ศ. 2528 (39 ปี)
นายกสภาฯ: พระคาร์ดินัลไมเกิ้ล มีชัย กิจบุญชู
อธิการบดี: เซอร์คริสตอฟ (ดร.กมลวรรณ) เภกะนันทน์
ผู้ศึกษา: 828 คน (2566)
ที่ตั้ง: 215 ถนนสาทรใต้ แขวงยานนาวา เขตสาทร กรุงเทพมหานคร 10120
สี: ████ น้ำเงิน ทอง
เว็บไซต์: www.slc.ac.th
วิทยาลัยเซนต์หลุยส์ (อังกฤษ: Saint Louis College) (เดิมชื่อ:วิทยาลัยพยาบาลเซนต์หลุยส์) เป็นสถาบันอุดมศึกษาเอกชนในประเทศไทย ตั้งอยู่ที่แขวงยานนาวา เขตสาทร กรุงเทพมหานคร ก่อตั้งขึ้นในประเทศไทยเมื่อ 1 มิถุนายน พ.ศ. 2528 นับเป็นสถาบันอุดมศึกษาเอกชนลำดับที่ 13 ของประเทศไทย ปัจจุบันมี เซอร์คริสตอฟ (ดร. กมลวรรณ) เภกะนันทน์ เป็นอธิการบดี
วิทยาลัยเซนต์หลุยส์
ประวัติ

มิสซังโรมันคาทอลิกกรุงเทพฯ โดยพระคาร์ดินัล ไมเกิ้ล มีชัย กิจบุญชู ได้ตัดสินใจพัฒนาสถานฝึกผู้ช่วยพยาบาลของโรงพยาบาลเซนต์ หลุยส์ให้เป็นสถาบันอุดมศึกษา ตามพระราชบัญญํติอุดมศึกษา พ.ศ. 2522 โดยทำโครงการจัดตั้งเป็นวิทยาลัยพยาบาลเซนต์หลุยส์ เสนอขอรับใบอนุญาตต่อทบวงมหาวิทยาลัย เพื่อเปิดสอนหลักสูตรพยาบาลศาสตรบัณฑิต โดยมีวัตถุประสงค์ให้เป็นสถาบันอุดมศึกษา ที่สามารถ พัฒนาการศึกษาด้านการพยาบาลอย่างมีประสิทธิภาพ และได้รับการอนุญาตให้จัดตั้งวิทยาลัยพยาบาลเซนต์หลุยส์ เมื่อวันที่ 1 มิถุนายน 2528 นับเป็นสถาบันอุดมศึกษาเอกชนลำดับที่ 13 วิทยาลัยพยาบาลเซนต์หลุยส์ ได้ดำเนินภาระกิจ ทั้งในด้านการจัดการเรียนการสอน การ ค้นคว้าวิจัย การให้บริการวิชาการแก่สังคม และการทำนุบำรุงศิลปวัฒนธรรมอย่างต่อเนื่อง
ในระยะเวลาต่อมา ปื พ.ศ. 2542 เพื่อขยายโอกาสทางการศึกษาและรองรับการเปิดดำเนินการในสาขาวิชาอื่น วิทยาลัยพยาบาลเซนต์ หลุยส์จึงได้เปิดดำเนินการ คณะศิลปศาตร์ โดยระยะแรกได้ขออนุญาตเปิดสอนหลักสูตร ศิลปศาสตรบัณฑิต สาขาวิชาจิตวิทยาแนะแนว และสาขาวิชา จิตวิทยาองค์กร และได้รับการอนุมัติจากทบวงมหาวิยาลัยให้เปลี่ยนชื่อเป็น วิทยาลัยเซนต์หลุยส์ เมื่อวันที่ 26 พฤศจิกายน 2542
ในปี 2546 วิทยาลัยเซนต์หลุยส์ได้เปิดสอนหลักสูตรมหาบัณฑิต สาขาวิชาการบริหารการพยาบาลและหลักสูตรระยะสั้น เช่น หลักสูตรการพยาบาลผู้ป่วยโรคไต
คณะ

วิทยาลัยนานาชาติเซนต์หลุยส์ เปิดทำการเรียนการสอนใน 3 คณะ ได้แก่
คณะจิตวิทยา หลักสูตร 4 ปี
คณะพยาบาลศาสตร์ หลักสูตร 4 ปี
หลักสูตรประกาศนียบัตรผู้ช่วยพยาบาล P.N. หลักสูตร 1 ปี
คณะกายภาพบำบัด หลักสูตร 4 ปี
แหล่งข้อมูลอื่น

วิทยาลัยเซนต์หลุยส์
| ด ค กสถานศึกษาในเครือคณะภคินีเซนต์ปอล เดอ ชาร์ตร |
| --- | --- | --- |
| โรงเรียนของคณะฯ |  อัสสัมชัญคอนแวนต์  ซางตาครู้สคอนแวนท์  เซนต์โยเซฟคอนเวนต์  เซนต์ฟรังซีสซาเวียร์คอนแวนต์  เซนต์โยเซฟ นครสวรรค์  เซนต์ปอลคอนแวนต์  เซนต์โยเซฟ ระยอง  เซนต์โยเซฟ บางนา  เซนต์โยเซฟ ศรีเพชรบูรณ์  เซนต์โยเซฟ ทิพวัล  เซนต์โยเซฟ เกาะสมุย  เซนต์ปอล หนองคาย  โรซารีโอวิทยา  เซนต์โยเซฟ เพชรบุรี  เซนต์โยเซฟ ท่าแร่  อัสสัมชัญคอนแวนต์ สีลม  เจ้าฟ้าอุบลรัตน์  เซนต์โยเซฟ แม่ระมาด  เซนต์ฟรังซีสเซเวียร์ เมืองทองธานี  อัสสัมชัญคอนแวนต์ ลำนารายณ์  เซนต์โยเซฟ แม่แจ่ม  อัสสัมชัญคอนแวนต์ ลพบุรี  |  |
| บริหารโดยคณะฯ |  เซนต์แอนโทนี  มารดานฤมล  มารีย์วิทยา  พระแม่สกลสงเคราะห์  ภัทรวิทยา  เซนต์หลุยส์ศึกษา  อนุบาลนิจจานุเคราะห์  ซางตาครู้สศึกษา  วิทยาลัยเซนต์หลุยส์  พระมารดานิจจานุเคราะห์  ศีลรวี  สันติวิทยา  ยอแซฟอุปถัมภ์ แผนกหญิง  ปรีชาญาณศึกษา  โรงพยาบาลเซนต์หลุยส์  โรงพยาบาลเซนต์เมรี่  |  |
วิทยาลัยเทคโนโลยีอุดมศึกษาพณิชยการ

| --- | --- |

คติพจน์: ปลูกฝังจริยธรรม เลิศล้ำวิชาการ ชำนาญทักษะ
ผู้สถาปนา: กระจ่าง จันทราช (ผู้รับใบอนุญาต)
ที่อยู่: 406 ถนนธรรมนูญวิถี ตำบลหาดใหญ่ อำเภอหาดใหญ่ จังหวัดสงขลา 90110
เว็บไซต์: http://www.usp.ac.th/
วิทยาลัยเทคโนโลยีอุดมศึกษาพณิชยการ (อังกฤษ: Udomsueksaphanitchayakan Technological College) ก่อตั้งในปี พ.ศ. 2524 ในชื่อ โรงเรียนอุดมศึกษาพณิชยการ ต่อมาในปี พ.ศ. 2554 เปลี่ยนชื่อเป็น วิทยาลัยเทคโนโลยีอุดมศึกษาพณิชยการ
ประวัติ

วิทยาลัยเทคโนโลยีอุดมศึกษาพณิชยการ ตั้งอยู่บนเนื้อที่ 4 ไร่ 3 งาน 4/10 ตารางวา ตามหนังสือแสดงกรรมสิทธิ์ที่ดิน เลขที่ 47810 เลขที่ดิน 1689 หน้าสำรวจ 21837 ที่ตั้ง ตำบลคอหงส์ อำเภอหาดใหญ่ จังหวัดสงขลา ได้รับอนุญาตให้เปิดทำการสอนจากกระทรวงศึกษาธิการตามใบอนุญาตเลขที่ 6/2524 ลงวันที่ 3 กรกฎาคม 2524 ในระดับประกาศนียบัตรวิชาชีพชั้นสูง (ปวส.) ประเภทวิชาบริหารธุรกิจ สาขาวิชาการบัญชี โดยมีนายกระจ่าง จันทราช เป็นผู้รับใบอนุญาต
ปี 2526 เปิดทำการสอนในระดับประกาศนียบัตรวิชาชีพเทคนิค (ปวท.) ประเภทวิชาบริหารธุรกิจ สาขาวิชาการบัญชี ต่อมาในปี 2530 เปิดทำการสอนในระดับประกาศนียบัตรวิชาชีพ (ปวช.) ประเภทวิชาพาณิชยกรรม สาขาวิชาการบัญชี หลักสูตรของกรมอาชีวศึกษา ต่อมาในปี 2531 ได้ขอเปลี่ยนหลักสูตรจากหลักสูตรของกรมอาชีวศึกษามาเป็นหลักสูตรของสถาบันเทคโนโลยีราชมงคล และในปี 2537 ขอยกเลิกระดับประกาศนียบัตรวิชาชีพเทคนิค (ปวท.) ปี 2540 เปิดทำการสอนสาขาวิชาการตลาด ในรอบเช้า และสาขาวิชาคอมพิวเตอร์ ในรอบบ่าย
ปัจจุบัน วิทยาลัยเทคโนโลยีอุดมศึกษาพณิชยการ เปิดสอนหลักสูตรการศึกษาขั้นพื้นฐาน ระดับประกาศนียบัตรวิชาชีพ (ปวช.) ประเภทวิชาพาณิชยกรรม สาขาวิชาพณิชยกรรม สาขางานการขาย สาขางานคอมพิวเตอร์ธุรกิจ และสาขางานภาษาต่างประเทศ ระดับประกาศนียบัตรวิชาชีพชั้นสูง (ปวส.) ประเภทวิชาบริหารธุรกิจ สาขาวิชาการบัญชี การตลาด คอมพิวเตอร์ธุรกิจ ปีการศึกษา 2550 ได้เปิดสอนสาขาวิชา การพาณิชย์อิเล็กทรอนิกส์ การจัดการโลจิสติกส์ และปีการศึกษา 2552 เปิดสอนประเภทวิชาเทคโนโลยีสารสนเทศและการสื่อสาร สาขาวิชาเทคโนโลยีสารสนเทศ โดยใช้หลักสูตรสำนักงานคณะกรรมการการอาชีวศึกษา โดยผู้บริหารของสถานศึกษามีความมุ่งมั่นในการจัดการศึกษาสายอาชีพเพื่อพัฒนาเยาวชนในท้องถิ่นและของชาติให้เป็นผู้ที่มีคุณธรรม จริยธรรมที่ดีงาม มีความเป็นเลิศในด้านวิชาการและทักษะวิชาชีพ อันจะเป็นกำลังสำคัญ ในการพัฒนาประเทศให้เจริญก้าวหน้าสืบไป
หลักสูตร

ระดับประกาศนียบัตรวิชาชีพ (ปวช.) ประเภทวิชาพณิชยกรรม สาขาวิชาพณิชยการ สาขางานการบัญชี สาขางานการขาย สาขางานคอมพิวเตอร์ธุรกิจ และสาขางานภาษาต่างประเทศ
ระดับประกาศนียบัตรวิชาชีพชั้นสูง (ปวส.) ประเภทวิชาบริหารธุรกิจ สาขาวิชาการบัญชี สาขาวิชาคอมพิวเตอร์ธุรกิจ สาขาวิชาการตลาด สาขาวิชาการพาณิชย์อิเล็กทรอนิกส์ และสาขาวิชาการจัดการโลจิติกส์ (รับผู้สำเร็จการศึกษา ปวช.)
ระดับประกาศนียบัตรวิชาชีพชั้นสูง (ปวส.) ประเภทวิชาเทคโนโลยีสารสนเทศและการสื่อสาร สาขาวิชาเทคโนโลยีสารสนเทศ (รับผู้สำเร็จการศึกษา ปวช.)
ระดับประกาศนียบัตรวิชาชีพชั้นสูง (ปวส.) ประเภทวิชาบริหารธุรกิจ สาขาวิชาการบัญชี สาขาวิชาคอมพิวเตอร์ธุรกิจ สาขาวิชาการตลาด หลักสูตรสำนักงานคณะกรรมการการอาชีวศึกษา (รับผู้สำเร็จการศึกษา ม.6 หรือเทียบเท่า)
แหล่งข้อมูลอื่น

เว็บไซต์ทางการของวิทยาลัยเทคโนโลยีอุดมศึกษาพณิชยการ
Fanpage วิทยาลัยเทคโนโลยีอุดมศึกษาพณิชยการ
วอลเลย์บอลเวิลด์กรังด์ปรีซ์ 2015

| รายละเอียด |
| --- | --- |
ประเทศเจ้าภาพ:  โอมาฮา (รอบสุดท้าย ดิวิชั่น 1)
วันที่: 26 มิถุนายน – 2 สิงหาคม 2558
ทีม: 28
สถานที่: 20 (ใน 20 เมืองเจ้าภาพ)
ชนะเลิศ:  สหรัฐ (สมัยที่ 6th)
รางวัล
ผู้เล่นทรงคุณค่า:  คาร์สตา โลว์
เว็บไซต์อย่างเป็นทางการ
FIVB Volleyball World Grand Prix 2015
← ก่อนหน้าถัดไป →
วอลเลย์บอลเวิลด์กรังด์ปรีซ์ 2015 (อังกฤษ: 2015 FIVB Volleyball World Grand Prix) เป็นการแข่งขันวอลเลย์บอลหญิงระดับโลก จำนวน 28 ทีม เริ่มทำการแข่งขันตั้งแต่วันที่ 26 มิถุนายน – 2 สิงหาคม พ.ศ. 2558 เจ้าภาพการแข่งขันรอบสุดท้ายในครั้งนี้คือ โอมาฮา, รัฐเนแบรสกา, สหรัฐอเมริกา
การคัดเลือกทีมเข้าแข่งขัน

28 ทีมจากวอลเลย์บอลเวิลด์กรังด์ปรีซ์ 2014
เกาหลีใต้ ถอนตัวออกจากการแข่งขัน
โคลอมเบีย ผ่านการคัดเลือกจากการได้อันดับที่ 7  วอลเลย์บอลหญิงแพน-อเมริกันคัพ 2014
รูปแบบการแข่งขัน

นับเป็นปีที่สองติดต่อกันที่ใช้ระบบแข่งขันแบบเลื่อนดิวิชั่น โดยมีทีมเข้าแข่งขัน 28 ทีม
รอบคัดเลือกของดิวิชั่น 1 แต่ละทีมจะแข่งขัน 3 สัปดาห์ (รวม 9 นัด) ส่วนรอบคัดเลือกของดิวิชั่น 2 และดิวิชั่น 3 แต่ละทีมจะแข่งขัน 2 สัปดาห์ (รวม 6 นัด)
6 ทีมที่จะผ่านเข้ารอบสุดท้ายดิวิชั่น 1 จะมาจาก 5 อันดับแรกของรอบคัดเลือกดิวิชั่น 1 และเจ้าภาพ  สหรัฐ
หลังจากจบการแข่งขัน รอบคัดเลือก ดิวิชั่น 1 : ทีมที่ได้ลำดับสุดท้ายของดิวิชั่น 1 อาจจะเลื่อนลงไปเล่นดิวิชั่น 2 ในปีถัดไป แต่ทีมที่ได้อันดับแรกของดิวิชั่น 2 ต้องผ่านเกณฑ์การคัดเลือกตามเงื่อนไขของสหพันธ์วอลเลย์บอลระหว่างประเทศ จึงจะสามารถแข่งขันดิวิชั่น 1 ในปีถัดไปได้
การแบ่งกลุ่ม

ตัวเลขในวงเล็บเป็นอันดับโลกเอฟไอวีบี เมื่อวันที่ 13 ตุลาคม พ.ศ. 2557
ปฏิทินการแข่งขัน

| 0 | 1 | 2 | 3 |
| --- | --- | --- | --- |
| ● | รอบแบ่งกลุ่ม | ● | รอบสุดท้าย |
|  | สัปดาห์ที่ 1 | สัปดาห์ที่ 2 | สัปดาห์ที่ 3 | สัปดาห์ที่ 4 | สัปดาห์ที่ 5 | สัปดาห์ที่ 6 |
| --- | --- | --- | --- | --- | --- | --- |
| ดิวิชั่น 1 |  | 18 แมทช์ | 18 แมทช์ | 18 แมทช์ | 15 แมทช์ |  |
| ดิวิชั่น 2 |  | 12 แมทช์ | 12 แมทช์ |  |  | 4 แมทช์ |
| ดิวิชั่น 3 | 12 แมทช์ | 12 แมทช์ | 4 แมทช์ |  |  |  |
การตัดสินลำดับจากผลการแข่งขัน

ในการแข่งขันหากผลว่ามีผลเท่ากันจะตัดสินตามลำดับดังนี้
จำนวนครั้งที่ชนะ
คะแนน
อัตราส่วนเซตที่ชนะต่อแพ้
อัตราส่วนคะแนนที่ทำได้ในแมชท์ต่อคะแนนที่เสีย
ผลการแข่งขันในแมชท์ล่าสุดระหว่างทีมที่ข้อ1-4เท่ากัน
แมทช์ที่แข่งขัน 3–0 หรือ 3–1  ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
รอบแบ่งกลุ่ม > ผลการแข่งขันดิวิชั่น 1 > ตารางคะแนนการแข่งขัน

| --- | --- |
: ผ่านเข้ารอบสุดท้าย
: ผ่านเข้ารอบสุดท้าย เนื่องจากได้สิทธิ์การเป็นเจ้าภาพสนามแข่งขันรอบสุดท้าย
: หมดสิทธิ์เข้าแข่งขันในดิวิชั่น 1
| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  บราซิล | 9 | 0 | 27 | 27 | 2 | 13.500 | 721 | 555 | 1.299  |
| 2 |  จีน | 9 | 0 | 26 | 27 | 5 | 5.400 | 770 | 569 | 1.353  |
| 3 |  สหรัฐ | 8 | 1 | 24 | 26 | 9 | 2.889 | 823 | 731 | 1.126  |
| 4 |  อิตาลี | 5 | 4 | 14 | 18 | 14 | 1.286 | 740 | 690 | 1.072  |
| 5 |  รัสเซีย | 5 | 4 | 14 | 16 | 17 | 0.941 | 730 | 746 | 0.979  |
| 6 |  ญี่ปุ่น | 4 | 5 | 13 | 16 | 16 | 1.000 | 699 | 721 | 0.969  |
| 7 |  เยอรมนี | 4 | 5 | 13 | 15 | 17 | 0.882 | 733 | 662 | 1.107  |
| 8 |  เซอร์เบีย | 3 | 6 | 12 | 17 | 19 | 0.895 | 796 | 775 | 1.027  |
| 9 |  ไทย | 3 | 6 | 8 | 11 | 21 | 0.524 | 667 | 726 | 0.919  |
| 10 |  เบลเยียม | 2 | 7 | 6 | 8 | 21 | 0.381 | 571 | 692 | 0.825  |
| 11 |  ตุรกี | 2 | 7 | 5 | 10 | 23 | 0.435 | 690 | 783 | 0.881  |
| 12 |  สาธารณรัฐโดมินิกัน | 0 | 9 | 0 | 0 | 27 | 0.000 | 415 | 675 | 0.615 |
รอบแบ่งกลุ่ม > ผลการแข่งขันดิวิชั่น 1 > สัปดาห์ที่ 2 > กลุ่ม A

สนาม:  อินดอร์ สเตเดียม หัวหมาก, กรุงเทพมหานคร, ไทย
เวลาการแข่งขันในท้องถิ่น UTC+07:00 (ตามเวลาในประเทศไทย)
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 3 ก.ค. | 16:00 | ไทย  | 3–2 |  เซอร์เบีย | 25–17 | 15–25 | 23–25 | 25–22 | 15–11 | 103–100 | P2 P3  |
| 3 ก.ค. | 18:30 | บราซิล  | 3–1 |  ญี่ปุ่น | 21–25 | 25–21 | 25–17 | 27–25 |   | 98–88 | P2 P3  |
| 4 ก.ค. | 14:00 | บราซิล  | 3–0 |  เซอร์เบีย | 25–20 | 25–15 | 25–19 |   |   | 75–54 | P2 P3  |
| 4 ก.ค. | 16:30 | ไทย  | 0–3 |  ญี่ปุ่น | 21–25 | 22–25 | 22–25 |   |   | 65–75 | P2 P3  |
| 5 ก.ค. | 14:00 | ญี่ปุ่น  | 3–1 |  เซอร์เบีย | 25–21 | 18–25 | 28–26 | 25–23 |   | 96–96 | P2 P3  |
| 5 ก.ค. | 16:30 | ไทย  | 0–3 |  บราซิล | 23–25 | 18–25 | 13–25 |   |   | 54–75 | P2 P3 |
รอบแบ่งกลุ่ม > ผลการแข่งขันดิวิชั่น 1 > สัปดาห์ที่ 2 > กลุ่ม B

สนาม:  Beilun Sport and Arts Centre, หนิงปัว, จีน
เวลาการแข่งขันในท้องถิ่น UTC+08:00 (เร็วกว่าไทย 1 ชั่วโมง)
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 3 ก.ค. | 16:00 | เยอรมนี  | 1–3 |  รัสเซีย | 20–25 | 26–24 | 20–25 | 20–25 |   | 86–99 | P2 P3  |
| 3 ก.ค. | 19:30 | จีน  | 3–0 |  สาธารณรัฐโดมินิกัน | 25–15 | 25–12 | 25–9 |   |   | 75–36 | P2 P3  |
| 4 ก.ค. | 16:00 | สาธารณรัฐโดมินิกัน  | 0–3 |  รัสเซีย | 15–25 | 22–25 | 8–25 |   |   | 45–75 | P2 P3  |
| 4 ก.ค. | 19:30 | จีน  | 3–0 |  เยอรมนี | 25–15 | 25–22 | 25–15 |   |   | 75–52 | P2 P3  |
| 5 ก.ค. | 16:00 | สาธารณรัฐโดมินิกัน  | 0–3 |  เยอรมนี | 6–25 | 18–25 | 23–25 |   |   | 47–75 | P2 P3  |
| 5 ก.ค. | 19:30 | จีน  | 3–1 |  รัสเซีย | 25–21 | 21–25 | 25–13 | 25–23 |   | 96–82 | P2 P3 |